**Lühiülevaade Kohila valla 2016. aasta valla eelarvest**

Vald kinnitas oma prioriteedid 2016. aastaks [*eelarvestrateegias*](file:///C:\Users\heiki.hepner\AppData\Local\Microsoft\Windows\Temporary%20Internet%20Files\Content.Outlook\ZNH4LRAY\Eelarvestrateegiad\Eelarvestrateegia%202016-2019.odp) *2016-2019*, mis võeti vastu 2015. aasta septembris. Tänu peamiselt riigitoetuste kasvule on eelarve tulud eelarvestrateegias prognoositust suuremad.

2016. aastaks on vallal järgmised prioriteedid:

* Kohila Gümnaasiumi renoveerimise ja juurdeehitusega alustamine
* Investeeringud teedesse (sh kergteedesse)
* Korterituru ja uute töökohtade tekke edendamine
* Maade munitsipaliseerimine
* Investeeringud tervisespordi ja vabaaja rajatistesse
* Ühisveevärgi ja kanalisatsiooni rajamise projektiga jätkamine Aespa-Vilivere aedlinnaku piirkonnas
* Küttesüsteemide rekonstrueerimine Põnnipere lasteaias ja Hageri rahvamajas

Põhitegevuse tulud[[1]](#footnote-1)

**2016. aasta eelarves on planeeritud põhitegevuse tulud 8 miljonit eurot. See on 0,7 miljonit eurot ehk 9,1% enam kui 2015. aasta eelarve täitmine.**

* Eelarve tuludest 65% ehk 5,2 miljonit moodustab tulumaks (võrreldes eelmise aastaga kasv +9%)[[2]](#footnote-2)
* Kaupade ja teenuste müügist kogutakse eelarvesse 7% ehk 0,5 miljonit eurot (+4%). Laekumise kasvu mõjutab eelkõige lapsevanemate osalustasu lasteaedades, mis on sõltuvuses Vabariigi Valitsuse poolt kehtestatud alampalgast (lasteaia osalustasu tõuseb 2016. aastal 43 eurole), samuti laekub rohkem kohamaksu teistelt KOVlt, kuna lapsi mujalt on rohkem.
* Saadud toetused moodustavad eelarve tuludest 24%, ulatudes 2 miljoni euroni (+14%). Kasv on seotud Vabariigi Valitsuse poolt kehtestatud õpetajate alampalga tõusuga 958 euroni (vallas tõuseb õpetaja keskmine palk 2016. aastal ca 1 150 euroni) ja HTMlt loodame erakoolide kohamaksude kompensatsiooni saada 2011.-2014. aasta eest.
* Muud tulud (maamaks, keskkonnatasud jms) moodustavad eelarve tuludest 4% ehk 0,3 miljonit eurot (-0,6%).

Põhitegevuse kulud [[3]](#footnote-3)

**2016. aasta eelarves on planeeritud põhitegevuse kulud 7,4 miljonit eurot. See on 0,9 miljonit eurot ehk 13,1% enam kui 2015. aasta eelarve täitmine.**

Põhitegevuse kulud jaotuvad üheksa erineva valdkonna vahel, mis omakorda jagunevad majandusliku sisu alusel kaheks: majandamis- ja personalikulud.

* **Haridus** moodustab põhitegevuse kuludest suurima osa 56,3% ehk 4,1 miljonit eurot, kasv (+9,7%)**.**
  + Võrreldes 2015.aastaga suurenevad**:**
    - **Majandamiskulud** 1,2 miljoni euroni (+9%) Kohila Gümnaasiumis on kasvanud õpilaste arv 54 võrra ja Kohila Mõisakoolis 26 võrra, sellega seoses ka õppetegevusega seotud majandamiskulud ja ülekantavad kohamaksud.
    - **Personalikulud** 2,9 miljoni euroni (+10%), tõus on seotud pedagoogide ja teiste töötajate palgatõusuga nii gümnaasiumis kui ka lasteaedades, samuti alampalga tõusuga, mis on võrreldes 2015. aastaga +10%.
* **Vaba aeg, kultuur ja religioon** 1,1 miljonit eurot (+5,3%), millest 76% ehk 0,8 miljonit eurot moodustavad kultuuriasutuste (koolituskeskuse, spordikompleksi, raamatukogude, rahvamajamaja, noortekeskuste, muuseumi) tegevuskulud ning 17% spordi ja vabaajategevusega seotud kulud;
* **Sotsiaalne kaitse** 0,6 miljonit eurot, millest 30% ehk 0,19 miljonit eurot (+16%) suunatakse vanurite ja puudega isikute hooldekodude kohamaksu tasumiseks ja muudeks kuludeks, 32% ehk 0,2 miljonit eurot (+7,5%) perede toetuseks, sh laste päevahoiutoetused, 29% ehk 0,18 miljonit eurot (+33%) riiklikuks toimetuleku- ja täiendavateks toetusteks riskirühmadele

Ülejäänud 20% põhitegevuse kuludest ehk 1,5 miljonit eurot (+20%) jaguneb kuue valdkonna vahel järgmiselt:

* **Majandus** 0,5 miljonit eurot, millest 54% ehk 0,3 miljonit eurot, mis on jäänud võrreldes 2015. aastaga samaks, moodustab teede ja tänavate korrashoid;
* **Elamu- ja kommunaalmajandus** moodustab 3% ehk 0,2 miljonit eurot (+26%). Kulusid suurendavad enim sotsiaalelamu ja valla eluruumide remondiks suunatud vahendid ning 2015. aastast ületulevad hajaasustuse programmi toetuste summad.
* **Keskkonnakaitse kulud** 0,2 miljonit eurot, 3% kuludest (+16%), suurim kulu heakorrale ja bioloogilisele kaitsele.
* **Muud** ehk 0,6 miljonit eurot (+20%) jaguneb vallavalitsuse hoone ja personalikulude (0,5 miljonit eurot), avalikule korrale ja tervishoiule.
* **Reservfond,** millest valitsus teeb eraldisi ettenägematuteks kuludeks,on 0,1 miljonit eurot ja moodustab põhitegevuse kuludest 1,4%.

Majandamis- ja personalikulud tervikuna moodustavad põhitegevuse kuludest 90% ehk 6,7 miljonit eurot, kasvades 11%. Antavad toetused moodustavad 8% ehk 0,6 miljonit eurot, kasvades 11%. Suurim kasv, mis seotud toimetulekupiiri tõstmisega 130 eurole, on riiklikul toimetulekutoetusel, mille summa vastab riigitoetuse eraldisele, kuhu on liidetud eelmise aasta jääk.

Joonis 1. Põhitegevuse kulud majandusliku sisu alusel valdkonniti 2016. aastal võrreldes 2015. aasta eelarve täitmisega (tuhat eurot)

Investeerimistegevus

**2016. aasta eelarves on planeeritud investeeringukulud 2 miljonit eurot, mis on 1,4 miljonit eurot ehk 2,3 korda rohkem kui 2014. aastal.**

**Investeeringud koosnevad:**

* + **Põhivara soetusest**, mis moodustab 85% ehk 1,7 miljonit eurot.

Suurimad investeeringuobjektid on:

* + - **Kohila Gümnaasiumi juurdeehitus 0,6 miljonit eurot;**
    - **Kohila-Hageri-Sutlema kergtee projekteerimine ja ehitus omaosalusega 0,2 miljonit eurot, oodatav toetus 1,1 miljonit eurot;**
    - **Ülejõe vabaaja- ja Tervisekeskuse rajamine 0,2 miljonit eurot.**
* **Antavast toetusest põhivara soetamiseks** 0,3 miljonit eurot valla tütarettevõttele Kohila Maja OÜ, millega suurendatakse omakapitali ning sihtotstarve on vee- ja kanalisatsioonitrasside rajamine.
* **Intressikuludest** 0,04 miljonit eurot, mis on suurenenud seoses kavandatava investeeringulaenu võtmisega.

Investeeringuid finantseeritakse jooksva aasta eelarve tuludest (0,16 miljonit eurot), likviidsete varade arvelt (0,7 miljonit eurot), põhivara müügitulust (0,04 miljonit eurot), võetud uue laenu (1,1 miljonit eurot) ja toetuste arvelt, mis lisanduvad eelarvesse nende eraldamisel.

Joonis 2. Investeeringud valdkondade ja finantseerimisallikate kaupa (tuhat eurot)

Märkus: Toetuste summad ja kas toetust saadakse, pole teada. Lisatakse eelarvesse eraldamisel.

Finantsseis

* **omafinantseerimisvõime** ehk põhitegevuse tulude ja põhitegevuse kulude vahe on 0,65 miljonit eurot, millest tasutakse nii olemasolevaid laenumakseid *(jooksva aasta laenumaksete põhiosa 0,47 miljonit eurot ehk 72% põhitegevuse tulemist)*, intressikulusid kui rahastatakse käimasolevaid investeeringuid. Eesmärk on seda taset hoida ka järgnevatel aastatel, et säilitada investeerimisvõimekus.
* **netovõlakoormus** (kohustused miinus likviidsed varad) suureneb 2016. aasta lõpuks 41,2%-le põhitegevuse tuludest ehk 3,3 miljoni euroni. Seaduse kohaselt on valla ülempiiriks 60%, mis tähendab, et on võimalus täiendavalt laenu võtta, kuid tuleb töötada toetuste saamise nimel ning säilitada või suurendada omafinantseerimisvõimekust.
* **likviidsete varade mahu kasvu ei ole** 2016.aastal ette näha.

1. maksutulud, tulud kaupade ja teenuste müügist, saadavad toetused, muud tegevustulud [↑](#footnote-ref-1)
2. sellist tähistust, võrdlemaks 2015.aasta eelarvet 2014.aasta eelarve täitmisega, kasutatakse dokumendis läbivalt [↑](#footnote-ref-2)
3. antavad toetused, muud tegevuskulud [↑](#footnote-ref-3)